Las kõik varemed tärgata ellu
Sinu nime ilu sees
Tõustes taas tuhast
Jumal, Sa valitsed igavesti
Mu hing leiab varju Su tiivasulgede all
Ma armastan Sind igavesti
ja igavesti laulan Sul
Huvitav, mida aulist saaks küll tulla varemeist?
Me näeme nii sageli enda ümber hävinguid või varemeid sellest,
mis kord olid auline.
Olgu see siis me kodudes, suhetes, rahaasjades või unistustes.
Ja sa mõtled:
"Mida ma küll ometi teha saaks, et leida lahendust sellele olukorrale?"
Kuid see, mida Jumal me varemetega teha saab, on üleloomulik.
Jätkan täna teemal: "Elusta varemed!"
Me koguduses on üks laul "Aulised varemed",
mis räägib varemete elustamisest.
Tean väga hästi,
mida Jumal suudab teha surnud asjadega.
Näeme seda Kristuse ülestõusmises
ja usun, et Jumal suudab midagi teha ka sinu elus läbi tänase sõnumi.
Eelmises osas...
Kogu me tänane teema räägib varemete ellu äratamisest.
Vanas Testamendis olid aulised varemed otseselt seotud
Jumala koja ehk templiga.
Ja see sama Jumala koda oli lõpuni maha põletatud,
olles vaid kui suitsev varemete hunnik.
Kuid lugedes Esra raamatut, sa näed,
kuidas Jumal hakkas keset kogu seda hävingut ja kaost,
kuulutama armu sõnu.
Varemed võivad rääkida nii paljudest erinevatest asjadest.
Need võivad rääkida laastamisest,
mingit sorti hävingust, hülgamisest või maha jätmisest.
Võib-olla on su abielu kui üks suitsev varemete hunnik.
Suhted abikaasa, kallima või sõpradega...
Üks unistus või asi, mida lootsid...
Need kõik on varemeis!
Kuid Kristuse ja evangeeliumi sõnum on see,
et varemed ärkavad taas ellu.
"Sinu nime ilu sees, tõustes taas tuhast,
Jumal, Sa valitsed igavesti."
Tead, mis?
Kui nad seda templit uuesti üles ehitama hakkasid,
nägi see endiselt välja, kui üks varemete hunnik.
Hunnik hävitatud varemeid.
Pigem surnud, kui midagi aulist.
Kuid vaata, mida inimesed tegid (Esra 3 peatükk).
Nad ei oodanud Jumala ülistamisega seni,
kuni varemed oleks taastatud.
Hoopis vastupidi!
Nad hakkasid ülistama Jumalat seal nende varemete juures.
Ükskõik, kuhu sa ka Piiblis ei vaata - seal kordub pidevalt üks ja sama.
Kui tahad näha varemeid tärkamas ellu oma elus,
pead sa mõistma ülistuse ja kiituse väge.
Sa ülistad end oma imede ja tõotuste sisse.
Sa ülistad end oma võidu sisse, Jeesuse nimel.
Esra raamatus ei äratanud vaid ülistus varemeid ellu,
vaid ka prohvetlik vägi oli see, mis äratas need ellu.
Esra 6:14 on tegelikult üks täiega äge mõte.
Esra 6:14 ütleb:
"Ja juutide vanemad ehitasid ning töö edenes neil
prohvet Haggai ja Sakarja, Iddo poja kuulutuse toetusel;
ja nad ehitasid ning said selle valmis Iisraeli Jumala käsul,
ja Koorese, Daarjavese ja Artahsasta, Pärsia kuningate käsul."
Kuula! Nad ehitasid ja said selle valmis.
See hoone sai edukalt valmis.
Nad alustasid ülistusega,
kuid prohvetlik vägi oli see, mis kandis.
Prohvetlik kuulutab elu tulevikku.
Tänu Jumalale, et Ta sõna kuulutab elu me tulevikku!
Seetõttu pole mul aimugi,
kuidas osad inimesed saavad pöörata Esra raamatu millekski negatiivseks.
Kuidas osad seisavad kantslis
ja räägivad Esra raamatust, kui millestki negatiivsest.
See raamat kuulutab elu me tulevikku!
See prohveteerib meile tulevikku ja lootust.
Kui tahad, et su varemed ellu tärkaks,
tuleb mõista nii ülistuses, kui prohvetlikus sõnas peituvat väge.
Prohvetlik sõna tähendab minu jaoks nii palju enamat,
kui mõne imeliku kristlase poolt edastatud sõnumit.
Sest kui see sõna tuleb kelleltki täiega Jumala inimeselt;
kelleltki, keda usaldad ja kes kuulutab elu su ellu;
kes kasutab oma kõnedes ka prohvetlikku kaalu,
kuulutades sulle elu, lootuse ja julgustuse sõnumit.
See kõik oli osa Haggai ja Sakarja kuulutusest,
nii et templi ehitus oli ühtaegu edukas, kui sai ka lõpule viidud.
Kui ilus!
Muide, nende kahe prohveti kirjad
on Vanas Testamendis kaks eelviimast.
Haggai kuulutuse peamine sisu puudutas Jumala koda.
Ta rääkis pisut sellest,
kuidas rahvas oli hüljanud Jumala koja
ja panustanud eelkõige oma kodadele.
Probleem ehk ei olnudki viivõrd nende oma kodades,
kuivõrd selles, et nad panid täiega mööda
Jumala eesmärkide ja Jumala koja osas.
Kuid vaadake, mida Haggai ütles 2.peatükis, salmis 6:
"Sest nõnda ütleb vägede Issand."
Ja järgnevas 3-4 salmis ütleb ta taaskord:
"Sest nõnda ütleb Issand."
Haggai ütles, et Jumal ütleb, et Ta täidab selle templi oma auga.
Sa ju ikka tead, et sa oled ka Püha Vaimu tempel.
Võib-olla on ka su elus on alasid, mis on täiega varemeis.
Võib-olla su koguduses on alasid, kus tunned, et miski on varemeis.
Te alustasite mingi teenimistööga või mingi kutse järgimisega,
kuid nüüd tundub, et see kõik on katki ja varemeis.
Kui me aga usume lauset: "Nõnda ütleb Issand!",
siis huvitav, mida Ta küll ütleb sinu elu kohta,
et Ta au saaks taastatud su elus?
Sa oled Püha Vaimu tempel
ja ma usun, et Jumal tahab teha midagi väga aulist su sees.
Usun, et see, mida Ta tahab teha me kogudustes, on midagi aulist.
Ta tahab, et kõik varemed tärkaksid ellu Tema nime ilu sees.
"Tõustes taas tuhast - Jumal, Sa valitsed.
Ma lähen läbi tule püstipäi ja mu vaim saab elustatud Sinu loos.
Ma vaatan ristile, kus hääbuvad mu läbikukkumised
Sinu aulise armu valguses."
Kui võimas!
Haggai ütles, et see tempel saab täis Jumala au.
Kus iganes ka su varemed poleks,
kas ma võin kuulutada prohvetlikult su ellu?
Sinu koda saab täis Jumala au!
Järgmine mõte tuleb Haggai 2:8
"Minu on hõbe ja minu on kuld, ütleb vägede Issand."
Kõik vahendid, mida vajame Jumala tahte täitmiseks,
tulevad Jumala käest ja on juba olemas.
Me lihtsalt peame uskuma,
et Jumal vabastaks oma tahte me eludes.
Nii sageli see, mis võiks olla auline, jääb ikka varemeiks.
Me oma koguduse krundil on teatud vundamendid ja alused,
millele tahaksime rajada hooneid koguduse töö edendamiseks:
lastetööks, noortetööks, Piiblikooli, meediatöö ja palju muu jaoks.
Kuid hetkel on need vaid vundamendi kohad.
Samas olen ütlemata julgustatud mõttest,
et kogu hõbe ja kuld kuuluvad Jumalale, Jeesuse nimel.
Samas kasutab Jumal alati inimesi, et oma tahe täide viia.
Kolmas mõte, mille Haggai edasi andis, oli see,
et Jumala uue koja hiilgus saab olema suurem,
kui vana koja oma.
Ehk teisisõnu - parim on alles ootel!
Parim on alles ootel!
See, mida Jumal saab tegema su tulevikus,
on nii palju võimsam, kui see, mis on jäänud selja taha,
Kui arvad, et su parimad ajad on juba möödas,
siis tahan julgustada sind ja öelda: õpi tundma ülistuses peituvat väge,
mõistma Jumala Sõnas peituvat elu su tuleviku jaoks.
Ühe etapi lõpp ei tähenda veel kogu elu lõppu
ja parim on raudselt veel ootel!
Uskugem, et uue templi au saab olema suurem,
kui vana templi oma.
Jumal tõstab sind taas tuhast!
Ta tõstab sind purunenud unistustest, valust, suitsevaist varemetest
ja kaotusest
ning laseb tulla esile millelgi väga aulisel,
sest uue templi au saab olema suurem,
kui vana templi oma!
Ja neljandaks - "Nõnda ütleb Issand!"
"Ma annan sulle neil hetkedel rahu", ütleb Issand.
Ma annan sulle neil hetkedel rahu.
Mulle meeldib, kui Jumala Sõna kuulutab elu su tulevikku.
Me elame maailmas, mis püüab röövida kogu me rahu.
Siis oli seal prohvet Sakarja, kes tuli ja prohveteeris,
kui Jumala koda uuesti üles ehitama hakati.
See Jumala tempel oli täis varemeis, kuid Sakarjagi kuulutas,
et need aulised varemed tärkavad ellu.
Sakarja ütles Sakarja 4:6:
"See ei sünni väe ega võimu läbi,
vaid minu Vaimu läbi, ütleb vägede Issand."
Sakarja hakkas kuulutama sellele "mäele".
Ta ütles, et see saab tehtud maatasa!
Ehk siis ka sinu takistus või väljakutse - see miski, mis hoiab sind tagasi,
saab tehtud maatasa ja see sillutab sulle tee edasi,
Jeesuse nimel.
Ta kuulutas Jumala armu sellesse olukorda. Jumala armu.
Kui imeline see on, kui ka meie hakkame kuulutama
soosingut ja armu takistuste üle, mis me tee peal ees seisavad.
Me ülistame ja kiidame.
Me õpime, kuidas kuulutada Jumala elu oma tulevikku.
Õpime kuulutama armu kõige üle, mis me ees seisab.
Sakarja ütles: "Ära pea tühiseks väikeste alguste päeva!"
Kuid tead, mis?
Sakarja aegadel rahvas polnud vaid innukas
ehitama taas üles templit,
vaid nad olid innukad ehitama üles ka oma tulevikku.
Mulle nii meeldib Sakarja 9:9,
sest Sakarja hakkab kuulutama Jeesusest.
"Ole väga rõõmus, Siioni tütar, hõiska, Jeruusalemma tütar!
Vaata, sulle tuleb sinu kuningas, õiglane ja aitaja.
Tema on alandlik ja sõidab eesli seljas,
emaeesli sälu seljas."
Sakarja hakkas rääkima Jeesusest, meie Messiast.
Hakkas kuulutama elu tulevikku.
Nii et kui sinagi seisad silmitsi ükskõik, milliste varemetega,
lase Jumalal hakata kuulutama Jeesuse Kristuse elu su tulevikku!
Osad ootasid küll kuningat valgel hobusel,
kuid said selle asemel puusepa eesli seljas.
Samas aga, kui meil on usku sellesse Jeesusesse,
kes sõitis eesli seljas,
siis Tema kuulutab elu sinu tulevikku.
Ma ei taha pidada sulle lihtsalt mingit jutlust täna,
vaid mu igatsus on, et inimesed lahkuks siit täie usuga
sellesse, et nende varemed võivad tärgata ellu.
Et katkised asjad võivad taas elustuda.
Et kõik see, mille oled jätnud maha, võib taas elustuda.
Et pikaajalised suhted, mis on kokku varisenud
vaid suitsevaiks varemeiks,
võiks taas saada elavaks läbi Jumala imelise töö ja tegemise.
Tea, et seistes silmitsi finantsiliste varemetega,
kuulub kogu kuld ja hõbe siiski Jumalale.
Kõik need su eluvaldkonnad,
mis puudutavad su usku, lootust, unistusi ja palveid
ja mis hetkel pole midagi enamat, kui vaid suitsev varemete hunnik...
Siin võib täna olla inimesi,
kelle maine on sõna otseses mõttes varemeis.
Kuid hea uudis on see, et need varemed võivad tärgata ellu!
Issanda nime ilu sees, tõustes taas tuhast.
See on kõikväelise Jumala tõotus.
Huvitav, mida küll Jumal tahab kuulutada sinu tulevikku?
Huvitav, mida Ta tahaks öelda sinu teenistuse kohta?
Ma tahan paluda oma head sõpra, ps. Robert Fergusson'i,
tulla siia lavale ja teha midagi julget.
Mu jutlus on selleks korraks läbi, kuid miskit on veel tulekul.
Ma palun, et te kõik tõuseks.
Tahan paluda Robertil, oma kolleegil, prohveteerida rahva üle.
Usun, et Jumal võib kuulutada elu väga paljudele siin,
kes kogevad seda ehk üldse esimest korda.
Uskugem täiega Jumalasse,
kes saab kuulutama meile oma prohvetlikku sõna just praegu.
Uskugem sellesse Jeesuse nimel.
Tõstkem kõik oma käed!
Nii nagu prohvetki peab õhutama üles temas peituvad annid,
nii peame ka meie õhutama üles oma vaimu,
et võtta vastu Jumala sõna.
Miks peaksid üllatuma sellest, et Jumal taastab murtu?
Miks peaksid olema šokeeritud, kui Tema ehitab üles kõik varemed?
Jumal on võimatuste Jumal.
Tema nimi pole millegagi võrreldav ja Ta on üle iga olukorra,
millega silmitsi seisad ja mis sind seob.
Jumal on täna siin paigas, et muuta su elu.
Ta on täna siin, et tervendada haigeid.
Jumal ei ole ju inimene, kes petaks või muudaks oma meelt.
Kui Ta midagi ütleb, siis Ta ka tegutseb selle põhjal.
Kui Ta midagi tõotab, siis Ta viib selle ka täide.
Ta on otsustanud õnnistada sind
ja mitte ükski takistus, nõidus ega needus
ei saa tulla Jumala poolt õnnistatud rahva vastu.
Kuninga kiitus on keset Tema rahvast
ja see on üks taastamise paik!
See on taas ülesehitamise paik!
See on paik, kus Jumal täidab oma eesmärgid.
See on paik, kus inimesed saavad visioone
ja mõistavad Jumala plaani oma elude suhtes.
Nad võtavad vastu uue lootuse.
Las lootuse Jumal täita teid lootuse ja rahuga,
et te läbi Püha Vaimu väe oleks täis ülevoolavat rahu.
See on paik, kus toimuvad muutused.
Paik, kus sa mõistad Tema au.
Ja nii nagu Johannesel oli kogemus seal Jumala mäel,
nii saab sinugi tunnistuseks olema see, et oled näinud Tema au.
Me oleme Tema majesteetlikkuse tunnistajaiks.
See on paik, kus valitseb vabadus ja vabanemine.
Jumal laseb kõik vangid vabaks!
Las sinu kari kasvada tuhandete ja kümnete tuhandete võrra.
Las su alused olla kindlalt paigas
ja las su kojas olla kõikvõimalikku varustatust.
Tänu Jeesus!
Aamen.
Jumal ei taha naerda su üle, vaid Ta sõna on vankumatu.
Elava Jumala sõna on muutumatu, vastupandamatu ja aegumatu.
Tema nimi on kõrgeim,
Tema nimi on suurim
ja kogu me usk on ankurdatud Temasse.
Tema sõna ei vea kunagi alt ja Ta tõotused on kindlad,
mistõttu kogu me lootus on Tema peal.
Kui sa usud seda, siis hüüa "Aamen!"
Ütle: "Aamen!"
Las kiituse ja ülsituse vägi võtta maad selles paigas.
Kiida ja ülista Teda!
Tänu Sulle, Jeesus! Tänu Sulle, Jeesus!
Vaata oma suitsevatele varemetele otsa
ja kiida Jumalat!
Tänu Sulle, Issand!
Tänu Sulle, Jeesus!
Te võite istuda.
Kokkuvõtvalt veel mõned mõtted.
Varemed tärkasid ellu tänu ülistuse väele.
Varemed tärkasid ellu tänu prohvetliku kuulutuse väele.
Nad olid edukad templi ehituses ja viisid selle ka lõpule.
Seda tänu kahe Vana Testamendi prohveti kuulutusele.
Varemed tärkasid ellu ka läbi isikliku väe.
Ma ei pea isikliku väe all silmas seda,
et osaled kusagil eneseabi kursusel, et end motiveerida.
Isiklik vägi lähtub isiklikust suhtest Jeesusega.
See kõik taandub lähedusele ja pühendumisele Temaga,
mis toob su ellu Püha Vaimu väe ja saadab korda asju,
mida sa kunagi isegi võimalikuks ei pidanud.
Iisraellased teadsid nii ülistuses kui prohvetlikes sõnumites
peituvat väge.
Kuid nad teadsid ka väge, mis lähtus isiklikust pühendumisest.
Esra 7:10 on öeldud, et:
"Esra oli oma südant valmistanud Issanda Seadust nõudma
ja täitma, et õpetada Iisraelis seadust ja õigust."
Sa pead laskma Jumala Sõnal toimida oma elus.
Pead armastama Tema Sõna,
pead elama välja selle Sõna
ning juhtima teisi selle Sõna kaudu.
Esra valmistas oma südant.
Ta valmistas oma südant,
et Jumala Sõna saaks teha oma töö ta südames.
Esra valmistas oma südant otsima Jumala Sõna.
Ta armastas Jumala Sõna ja juhtis selle läbi ka teisi.
Ta armastas seda, juhtis selle läbi ja elas seda ka välja oma elus.
Ta õpetas teisi selle läbi.
Nii et ta juhtis, armastas, elas ja õpetas teisi Jumala Sõna põhjal.
Juhtigem neid, kes meie ümber, Jumala Sõna kaudu.
Juhtigem oma peresid ja kodusid Jumala Sõna kaudu.
Elagem oma elu Jumala Sõna kaudu.
Need isiklikud hetked Jumalaga, et su varemed võiks taas tärgata ellu.
Sa võid kogeda kaotust ja meeleheidet;
kogeda süüdistusi, heitumust, raskusi ja pingeid.
Kogeda teiste näpuga näitamist...
Kuid kui sa koged ülistuses peituvat väge;
kui sa lased Jumalal kuulutada elu su tulevikku
ja ehitad läbi igapäevase pühendumise üles
lähedust Kristusega,
siis Püha Vaimu väes
saad ehitada üles oma seesmist inimest,
millest võivad voolata välja elava vee jõed.
Ja sa saad nägema kõike,
mida Jumal tahab teha nii sinu enda elus kui su elu läbi
sind ümbritseva maailma ja inimeste keskel.
Veel viimane piiblisalm täna, mis tuleb taaskord Esra kirjast.
Kogu mu tänane jutlus on tuginenud Esra kirjale.
Esra 8:21
"Ja ma kuulutasin seal Ahava jõe ääres paastu..."
Mulle meeldib see nimi Ahava. See tähendab muide armastust.
See oli armastuse jõgi,
mille ääres Esra kuulutas paastu välja.
No see paastu teema pole nüüd see, mis mulle kõige rohkem meeldib.
"Et me alandaksime iseendid oma Jumala ees
ja paluksime temalt õnnelikku teekonda enestele
ja oma lastele ja kogu oma varale."
Päris lahe, kas pole?
Nad palusid ja otsisid seal Ahava jõe ääres
Jumalalt õiget teed.
Maailmas, kus on nii palju võimalusi ja teid, mida mööda minna.
Isegi meil, kui pastoritel ja juhtidel -
nii palju erinevaid asju, mida teha või lugeda!
Nii palju erinevaid asju!
Kuid me peaks otsima Jumalalt õiget teed nii iseendile,
kui oma peredele ja lastele.
Otsima seda kõige suhtes, mis meie kätte usaldatud.
Kui tahad näha oma varemeid ärkamas taas ellu,
siis ma ei tea küll paremat asja, kui otsida Jumala teed selle suhtes.
Inimene kipub võtma seda, mis on auline ja lõpetab varemeis,
samas kui Jumal võtab selle, mis on varemeis
ja toob sellest esile midagi aulist.
Me küll hävitasime Jeesuse ristil,
kuid 3 päeva hiljem võttis Jumal selle, mis oli varemeis
ja tõi sellest midagi väga aulist esile.
Enne seda tundus, et kõik Jumala tõotused on hävinud.
Et kõik Jeesuse väited enese, kui Jumala Poja kohta, on hävinud.
Et jüngrite ja kõigi teistegi lootused on hävinud.
Kuid need varemed tärkasid ellu!
Tema nime ilu sees.
Me oleme sageli ümbritsetud varemeist, mis kord olid aulised.
Puudutab see siis me kodu, suhteid, finantse või unistusi.
Kuid mis iganes see ka poleks -
me võime seista silmitsi nende varemetega.
Võime seista silmitsi ebaõnne, heitumuse ja hädadega.
Ehk isegi süüdistustega, mis sinu vastu suunatud
ja sa mõtled endamisi,
mis valemiga küll sa sellest olukorrast välja tuled?
Kuid Piibli põhjal tundub, et parim viis selleks
oli ülistada end välja raskustest.
Peetrus ülistas end ka vanglast vabaks.
Ka Jeesus hakkas ülistama Jumalat, kui Laatsarus oli surnud.
Ta tänas, et Isa oli Teda kuulnud, kuigi Laatsarus oli endiselt surnud.
Kuid Jeesus uskus alles peale seda, kui oli ülistanud Jumalat
ja Laatsarus tõepoolest tõusis ka surnuist.
See on see, mida Mooses tegi Punase mere ääres -
ta ülistas Jumalat, olles teisel pool oma imet.
Psalmide raamat julgustab meid samuti
sisenema Jumala õuedesse kiituse ja ülistusega.
See on see, mida nad tegid templi ehituse juures.
Ses polnud algul midagi aulist - tempel oli endiselt varemeis,
kuid inimesed ülistasid ja kiitsid nii kõvasti,
et seda oli kuulda kohe kaugele.
Tahan julgustada sind tundma ülistuses peituvat väge.
Tundma Jumala sõnas peituvat väge, mida Ta kuulutab su elu üle.
Tundma Temaga koos veedetavas ajas peituvat väge.
Esra ütles, et ta tahtis leida õige tee nii iseenda, oma pere
kui oma vara jaoks.
Kui me läheme Jumala ette iseenda, oma kodude, perede
ja isiklike elude pärast, pühendudes täiega Talle,
siis ülistuses ja prohvetlikus sõnas peituv vägi
ning Jumalaga suhtest lähtuv isiklik vägi
äratavad taas su varemed kõik ellu.
Ja kui mu julgus saab otsa
Lase mu südamel leida jõudu Su ligiolus
Ma lähen läbi tule püstipäi
ja mu vaim saab elustatud Sinu loos
Ma vaatan ristile, kus hääbuvad mu läbikukkumised
Sinu aulise armu valguses
Las kõik varemed tärgata ellu
Sinu nime ilu sees
Tõustes taas tuhast
Jumal, Sa valitsed igavesti
Mu hing leiab varju Su tiivasulgede all
Ma armastan Sind igavesti
ja igavesti laulan Sul
Las kõik varemed tärgata ellu
Sinu nime ilu sees
Tõustes taas tuhast
Jumal, Sa valitsed igavesti
Mu hing leiab varju Su tiivasulgede all
Ma armastan Sind igavesti
ja igavesti laulan Sul
Las kõik varemed tärgata ellu
Sinu nime ilu sees
Tõustes taas tuhast
Jumal, Sa valitsed igavesti
See lootus, mis mul on, on ankruks mu hingele -
ühtaegu kindel ja vankumatu.
See viib mind siit maisest Jumala ligiollu igavikus,
kui me vaid siiralt usuksime,
et Tema nimi on kõrgeim ja Tema Sõna on vägevaim
ning et mõlemad need asjad ankurdavad kogu me usu.
Minu tõeline identiteet ei tugine enam mu tublidusele,
tegudele, päritolule, minevikule, tulevikule ega staatusele
Need ei määratle enam, kes ma olen, vaid evangeelium teeb seda.
Järgmine peatus on 2 minuti pärast.
Tänud vaatamast! See tähendab väga palju mu jaoks!
Mu palve on, et see sõnum "Aulised varemed",
millest olen nüüd 2 nädalat rääkinud,
on toonud elu su ellu
ja sul on usku uskuda varemete ellu ärkamisse.
Kui sul jäi esimene osa kuulmata, leiad selle TV7 arhiivist www.tv7.ee
See on tasuta ja täidab sind Jumala sõnaga.
Võid vaadata Hillsong TV'd reaalajas ka TV7 Neti-TV kaudu.
Ole õnnistatud ja tänud vaatamast!
Tõlge: Anne-Ly Raukas